《雨后月夜怀沈宗师承务》
宋代·吕本中

雨云揽江色，偃蹇破昏睡。千花闭红紫，妙见一室内。

披衣行夜永，明月在船背。微风过萧瑟，古柳立苍翠。

翛然一蒲团，坚坐觅诗对。我生无南北，所到意趣遂。

孰知十年游，保此清净退。颇念城北人，结友老杉桧。

漫随长铗归，甘作短檠弃。出门万里涂，已驾安得税。

何当持被来，把酒相就醉。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。